title: Директива 2002/15/EО на Европейския парламент и на Съвета от 11 март 2002 година за организацията на работното време на лицата, извършващи транспортни дейности в автомобилния транспорт

text:
Важна правна забележка

|

32002L0015

Официален вестник n° L 080 , 23/03/2002 стр. 0035 - 0039 специално чешко издание глава 05 том 04 стр. 224  - 228 специално испанско издание глава 05 том 04 стр. 224  - 228 специално унгарско издание глава 05 том 04 стр. 224  - 228 специално литвийско издание глава 05 том 04 стр. 224  - 228 LV.ES глава 05 том 04 стр. 224  - 228 MT.ES глава 05 том 04 стр. 224  - 228 PL.ES глава 05 том 04 стр. 224  - 228 SK.ES глава 05 том 04 стр. 224  - 228 специално словенско издание глава 05 том 04 стр. 224  - 228

		20020311Директива 2002/15/EО на Европейския парламент и на Съветаот 11 март 2002 годиназа организацията на работното време на лицата, извършващи транспортни дейности в автомобилния транспортЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 71 и член 137, параграф 2 от него,като взеха предвид предложението на Комисията [1],като взеха предвид становището на Икономическия и социален комитет [2],като взеха предвид становището на Комитета на регионите,в съответствие с процедурата, определена в член 251 от Договора [3] и в светлината на съвместния текст, одобрен от Помирителния комитет на 16 януари 2002 г.,като имат предвид, че:(1) Регламент (ЕИО) № 3820/85 на Съвета от 20 декември 1985 г. за хармонизирането на някои разпоредби от социалното законодателство, свързани с автомобилния транспорт [4] определя общите правила по отношение на времето за кормуване и периодите на почивка за водачите; като имат предвид, че настоящият регламент не обхваща други аспекти на работното време в автомобилния транспорт.(2) Директива 93/104/EО на Съвета от 23 ноември 1993 г. относно някои аспекти на организацията на работното време [5] дава възможност да се приемат по-специфични изисквания за организацията на работното време. Вземайки предвид отрасловия характер на настоящата директива, разпоредбите ѝ имат предимство пред Директива 93/104/EО по силата на член 14 от нея.(3) Въпреки интензивните преговори между социалните партньори беше невъзможно да се постигне споразумение по отношение на транспортните работници в автомобилния транспорт.(4) Поради това е необходимо да се изготвят редица по-специфични разпоредби относно работното време в автомобилния транспорт с цел да се осигури безопасността на превозите и здравето и безопасността на лицата, осъществяващи такива превози.(5) Тъй като целите на предложените действия не могат да бъдат постигнати в достатъчна степен от държавите-членки и поради това с оглед на степента и очакваните резултати на предложеното действие, те могат да се постигнат по-добре на общностно ниво. В съответствие с принципа на пропорционалност, изложен в същия член, настоящата директива не надхвърля необходимото за постигане на тези цели.(6) Приложното поле на настоящата директива включва само транспортните работници, наети на работа в транспортни предприятия, установени в държава-членка, които вземат участие в транспортни дейности в автомобилния транспорт, обхванати от Регламент (ЕИО) № 3820/85 или, ако това е невъзможно, на Европейското споразумение относно работата на екипажите на превозни средства, участващи в международен автомобилен транспорт (AETR).(7) Трябва да стане ясно, че транспортните работници, изключени от обхвата на настоящата директива, които не са самостоятелно заети водачи, се ползват от основната защита, предвидена в Директива 93/104/EО. Основната защита включва съществуващите правила за достатъчна почивка, максимална средна продължителност на работната седмица, годишен отпуск и някои основни разпоредби за работещите през нощта, в това число и оценка на здравословното им състояние.(8) Самостоятелно заетите водачи са включени в приложното поле на Регламент (EИО) № 3820/85, но са изключени от приложното поле на Директива 93/104/EО, те трябва временно да се изключат от приложното поле на настоящата директива в съответствие с разпоредбите на член 2, параграф 1.(9) Определенията, използвани в настоящата директива, не следва да създават прецедент за други разпоредби на Общността относно работното време.(10) За да се подобри пътната безопасност, да не се допуска нелоялна конкуренция и да се гарантират безопасността и здравето на транспортните работници, обхванати от настоящата директива, те следва да знаят точно кои периоди, посветени на дейности в областта на автомобилния транспорт, представляват работно време и кои не, и следователно се считат за периоди на почивка по време на работа, периоди на почивка или периоди "на разположение". За тези работници следва да се осигурят минимални междудневни и междуседмични периоди на почивка и достатъчни почивки по време на работа. Необходимо е също да се ограничи максималната продължителност на работната седмица.(11) Изследванията показват, че човешкото тяло е по-чувствително през нощта към смущенията на околната среда, както и към някои уморителни форми на организация на работата, и че продължителните периоди на нощен труд са вредни за здравето на работниците и могат да застрашат тяхната безопасност както и общата пътна безопасност.(12) В резултат на това е необходимо да се ограничи продължителността на периодите на нощен труд и да се предвиди професионалните водачи, които работят през нощта, да бъдат надлежно компенсирани за дейностите, които извършват, и да не се допуска поставянето им в неравностойно положение по отношение на възможностите за обучение.(13) Работодателите следва да поддържат регистри на отделните случаи, в които е надвишена максималната средна работна седмица, приложима за транспортните работници.(14) Разпоредбите на Регламент (ЕИО) № 3820/85 относно времето за управление на превозното средство при вътрешен и международен пътнически транспорт, различен от редовните услуги, следва да продължат да се прилагат.(15) Комисията следва да наблюдава прилагането на настоящата директива и развитията в тази област в държавите-членки и да представи на Европейския парламент, на Съвета, на Икономическия и социален комитет и на Комитета на регионите, доклад относно приложението на правилата и последиците от въвеждането на разпоредбите относно нощния труд.(16) За някои разпоредби е необходимо да се предвиди възможност да подлежат на дерогации, които се приемат в зависимост от обстоятелствата от държавите-членки или от социалните партньори в сектора. Обикновено, в случай на дерогация, засегнатите работници трябва да получат компенсационни периоди на почивка,ПРИЕХА НАСТОЯЩАТА ДИРЕКТИВА:Член 1ЦелЦелта на настоящата директива е определянето на минималните изисквания по отношение на организацията на работното време, за да се подобри защитата на здравето и безопасността на лицата, извършващи транспортни дейности в автомобилния транспорт, както и да се подобри пътната безопасност и да се създадат еднакви условия за конкуренция.Член 2Обхват1. Настоящата директива се отнася за транспортните работници, наети на работа в предприятия, установени в държава-членка, които вземат участие в дейности в автомобилния транспорт, попадащи в приложното поле на Регламент (ЕИО) № 3820/85 или, ако това е невъзможно, на Споразумението AETR.Без да се засягат разпоредбите на следващата алинея, настоящата директива се прилага за самостоятелно заети водачи на превозни средства, считано от 23 март 2009 г.Не по-късно от две години преди тази дата, Комисията представя доклад на Европейския парламент и на Съвета. Докладът анализира последствията от изключването на самостоятелно заетите водачи от обхвата на директивата по отношение на пътната безопасност, условията за конкуренция, структурата на професията, както и социалните аспекти. Обстоятелствата във всяка държава-членка, свързани със структурата на транспортния сектор и работната среда за професията на автомобилен превозвач, също така се вземат предвид. На основата на този доклад Комисията изготвя предложение, което в зависимост от обстоятелствата може да има за цел:- да се определят условията за включване на самостоятелно заетите водачи в приложното поле на директивата по отношение на някои самостоятелно заети водачи, които не вземат участие в дейности в автомобилния транспорт в други държави-членки и, които подлежат на местни ограничения по обективни причини, като например периферно местоположение, дълги вътрешни разстояния и особености на конкурентната среда, или- да не се включат самостоятелно заети водачи в приложното поле на директивата.2. Разпоредбите на Директива 93/104/EО се прилагат към транспортните работници, които са изключени от приложното поле на настоящата директива.3. Доколкото в настоящата директива се съдържат по-специфични разпоредби по отношение на транспортните работници, осъществяващи дейности в автомобилния транспорт, тя има, в съответствие с член 14 от Директива 93/104/EО, предимство пред съответните разпоредби на последната директива.4. Настоящата директива допълва разпоредбите на Регламент (ЕИО) № 3820/85 и, при необходимост, на Споразумението AETR, които имат предимство пред разпоредбите на настоящата директива.Член 3ОпределенияЗа целите на настоящата директива:а) "работно време" е:1. по отношение на транспортни работници: времето от началото до края на работа, през което мобилният работник е на индивидуалното си работно място, на разположение на работодателя и упражнява своите функции или дейности, т.е.:- времето, отдадено на всички дейности в областта на автомобилния превоз. Тези дейности са в частност следните:i) управление на пътното превозно средство;ii) товарене и разтоварване;iii) помагане на пътниците да се качат на превозното средство и да слязат от него;iv) почистване и техническа поддръжка;v) всяка друга работа, предназначена за осигуряване безопасността на превозното средство, неговия товар и пътници или за изпълнение на законови или подзаконови задължения, пряко свързани с извършваната конкретна транспортна операция, включително наблюдение на товаренето и разтоварването, административни формалности с полиция, митници, имиграционни служби и др.,- периодите, през които той не разполага свободно с времето си и е задължен да бъде на работното си място, и да е в готовност да започне нормална работа с някои задачи, свързани с изпълнение на дежурство, и по-специално през периодите на очакване на товарене или разтоварване, когато продължителността им не може да се предвиди предварително, т.е. преди отпътуване или точно преди действителното начало на въпросния период или съгласно общите условия, договорени между социалните партньори и/или съгласно законодателните условия в държавата-членка;2. по отношение на самостоятелно заетите водачи, се използва същото определение за времето от началото до края на работа, през което самостоятелно заетият водач е на работното си място на разположение на клиента и упражнява своите функции или дейности, различни от общата административна работа, която не е пряко свързана с извършваната конкретна транспортна операция.Периодите на почивка по време на работа, посочени в член 5, периодите на почивка, посочени в член 6 и, без да накърнява законодателството на държавите-членки или споразуменията между социалните партньори, при условие че тези периоди следва да бъдат компенсирани или ограничени, периодите, в които е на разположение, посочени в буква б) от настоящия член, се изключват от работното време;б) "периоди на разположение" са:- периоди, различни от тези, свързани с периодите на почивка по време на работа и периодите на почивка, през които транспортният работник не е задължен да бъде на работното си място, но трябва да бъде в състояние да отговаря на всички обаждания, за да започне да управлява или да възобнови управлението на превозното средство или да извърши друга работа. В частност такива периоди "на разположение" включват периодите, през които транспортният работник придружава превозното средство докато то е пренасяно с ферибот или влак, както и периодите на изчакване на границата или поради забрани за пътното движение.Тези периоди и тяхната предполагаема продължителност трябва да се знаят предварително от транспортните работници, т.е. преди заминаване или точно преди самото начало на въпросния период, или съгласно общите условия, договорени между социалните партньори и/или съгласно законодателните условия в държавата-членка,- по отношение на транспортните работници, които управляват превозното средство в екип: времето, което прекарват седнали до водача или върху кушетка, докато превозното средство е в движение;в) "работно място" е:- местоположението на основното място на дейност на предприятието, за което изпълнява задължения лицето, осъществяващо транспортни дейности в автомобилния транспорт, заедно с различните спомагателни места на дейност, без значение дали те се намират на същото място, където е централата или основното място на дейност,- превозното средство, което се използва от лицето, осъществяващо транспортни дейности в автомобилния транспорт, когато изпълнява задълженията си, и- всяко друго място, на което се извършват дейности, свързани с транспортиране;г) "транспортен работник" е всеки работник, представляващ част от пътуващия персонал, в това число стажанти, чиито услуги се използват от предприятие, което извършва транспортни услуги на пътници или стоки по шосе срещу възнаграждение или хонорар, или за собствена сметка;д) "самостоятелно зает водач" е всяко лице, чието основно занятие е превоз на пътници или стоки по шосе под наем или срещу хонорар по смисъла на законодателството на Общността, което ползва лиценз, издаден от Общността, или друга професионална оторизация за осъществяване на гореспоменатия превоз, което има право да работи за себе си и което не е обвързано с работодател чрез трудов договор или чрез какъвто и да е друг вид трудова йерархична зависимост, което свободно може да организира съответните трудови дейности, чийто доход зависи пряко от печалбата, и което притежава свободата да поддържа, самостоятелно или в сътрудничество с други самостоятелно заети водачи, търговски отношения с няколко клиента.По смисъла на настоящата директива водачите, които не отговарят на тези изисквания, подлежат на същите задължения и се ползват със същите права като тези, предвидени за транспортните работници в настоящата директива;е) "лице, осъществяващо транспортни дейности в автомобилния транспорт" е всеки транспортен работник или самостоятелно зает водач, който извършва такава дейност;ж) "седмица" е периодът от 00.00 часа в понеделник до 24.00 часа в неделя;з) "нощно време" е период не по-малък от четири часа, определен от националното законодателство, между 00.00 часа и 07.00 часа;и) "нощна работа" е всяка работа, извършвана през нощното време;Член 4Максимална продължителност на седмичното работно времеДържавите-членки вземат необходимите мерки, за да гарантират, че:a) средната продължителност на седмичното работно време не може да надвишава 48 часа. Максималната средна продължителност на седмичното работно време може да бъде удължено до 60 часа, само ако в рамките на четиримесечен период не се надвишава средната продължителност на работно време от 48 часа на седмица. Член 6, параграф 1, четвърта и пета алинея от Регламент (ЕИО) № 3820/85 г. или, при необходимост, член 6, параграф 1, четвърта алинея от Споразумението AETR имат предимство пред настоящата директива дотолкова, доколкото средното работно време на водачите, за които се отнасят, не надвишава 48 часа на седмица в рамките на период от четири месеца;б) работното време при различните работодатели се изчислява сумарно. Работодателят в писмена форма изисква от съответния транспортен работник отчет за времето, през което е работил за друг работодател. Транспортният работник предоставя тази информация в писмена форма.Член 5Почивки по време на работа1. Държавите-членки вземат необходимите мерки, за да гарантират, че без да засягат степента на защита, предвидена в Регламент (ЕИО) № 3820/85, или, ако това е невъзможно, от Споразумението AETR, лицата, осъществяващи транспортни дейности в автомобилния транспорт, без да се засяга член 2, параграф 1, при никакви обстоятелства не могат да работят в продължение на повече от шест последователни часа без почивка от минимум 30 минути, ако общият брой изработени часове е между 6 и 9 часа, и най-малко от 45 минути, ако общият брой изработени часове е повече от 9 часа.2. Почивките по време на работа могат да се разделят на периоди, всеки от които е с продължителност най-малко 15 минути.Член 6ПочивкиЗа целите на настоящата директива по отношение на стажантите се прилагат същите разпоредби относно времето за почивка, както другите транспортни работници в изпълнение на Регламент (ЕИО) № 3820/85 или, ако това е невъзможно, на Споразумението AETR.Член 7Нощен труд1. Държавите-членки вземат необходимите мерки, за да гарантират, че:- ако се полага нощен труд, дневното работно време не надвишава десет часа за всеки период от двадесет и четири часа,- компенсацията за нощен труд се предоставя в съответствие с националните законодателни мерки, колективните трудови договори, споразуменията между социалните партньори и/или националната практика, при условие че тази компенсация няма да застраши пътната безопасност.2. В срок до 23 март 2007 г., Комисията оценява, в рамките на доклада, който изготвя в съответствие с член 13, параграф 2, последиците от приложението на разпоредбите, посочени в параграф 1 по-горе. Комисията представя, при необходимост, подходящи предложения заедно с доклада.3. Комисията прави предложение за директива, която да съдържа разпоредби, свързани с обучението на професионални водачи, в това число и водачи, извършващи нощна работа, и която определя общите принципи на такова обучение.Член 8Дерогации1. Поради обективни или технически причини, или причини, свързани с организацията на работата, могат да бъдат приети дерогации от членове 4 и 7 чрез колективни трудови договори, споразумения между социалните партньори или, когато това не е възможно, чрез законови, подзаконови и административни разпоредби, при условие че са проведени консултации със съответните представители на работодателите и на работниците, и са положени усилия за насърчаване на всички подходящи форми на социалния диалог.2. Възможността за дерогация от член 4 не може да води до определянето на референтен период, по-голям от шест месеца, за изчисляване на средната максимална продължителност на седмичното работно време от четиридесет и осем часа.Член 9Информиране и регистриДържавите-членки гарантират, че:a) транспортните работници са информирани относно съответните национални изисквания, вътрешните правила на предприятието и споразуменията между социалните партньори, в частност относно колективните трудови договори и всички фирмени споразумения, сключени на основата на настоящата директива, без да се засяга Директива 91/533/EИО на Съвета от 14 октомври 1991 г. относно задължението на работодателя да информира работниците или служителите за условията на трудовия договор или на трудовото правоотношение [6];б) без да се засяга член 2, параграф 1, работното време на лицата, извършващи транспортни дейности в автомобилния транспорт, се регистрира. Регистрите се съхраняват за срок не по-малко от две години след края на разглеждания период. Отговорността за регистриране на работното време на транспортните работници носят работодателите. При поискване те предоставят на транспортните работници копия от записите на изработените часове.Член 10По-благоприятни разпоредбиНастоящата директива не засяга правото на държавите-членки да прилагат или въвеждат законови, подзаконови и административни разпоредби, по-благоприятни за защитата на здравето и безопасността на лицата, извършващи транспортни дейности в автомобилния транспорт, или правото им да улесняват или разрешават прилагането на колективни трудови договори или други споразумения, сключени между социалните партньори, които са по-благоприятни за защитата на здравето и безопасността на транспортните работници. Прилагането на настоящата директива не представлява достатъчно основание за намаляване на общото ниво на защитата, предоставена на работниците, посочено в член 2, параграф 1.Член 11СанкцииДържавите-членки създават система от санкции при нарушения на разпоредбите на вътрешното право, приети в съответствие с настоящата директива, и предприемат всички необходими мерки, за да гарантират изпълнението на тези санкции. Така предвидените мерки следва да бъдат ефективни, пропорционални и възпиращи.Член 12Преговори с трети страниСлед влизане в сила на настоящата директива, Общността започва преговори със съответните трети страни с оглед прилагането на правила, равностойни на тези, посочени в настоящата директива към транспортните работници, наети на работа в предприятия, установени в трета страна.Член 13Доклади1. Държавите-членки докладват на Комисията на всеки две години за изпълнението на настоящата директива като посочват мненията на социалните партньори. Докладът трябва да стигне до Комисията не по-късно от 30 септември след датата, на която изтича двегодишният период, отразен в доклада. Двугодишният период е същият като този, посочен в член 16, параграф 2 от Регламент (EИО) № 3820/85.2. Комисията изготвя доклад на всеки две години относно изпълнението на настоящата директива от държавите-членки и развитията в разглежданата област. Комисията изпраща доклада на Европейския парламент, на Съвета, на Икономическия и социален комитет и на Комитета на регионите.Член 14Заключителни разпоредби1. Държавите-членки приемат необходимите законови, подзаконови и административни разпоредби, за да се съобразят с настоящата директива преди 23 март 2005 г. или гарантират, че до същата дата социалните партньори определят необходимите мерки със споразумение, като държавите-членки са задължени да предприемат необходимите мерки, които им позволят да бъдат в състояние по всяко време да гарантират резултатите, изисквани от настоящата директива.Когато държавите-членки приемат мерките, посочени в първата алинея, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки предоставят на Комисията разпоредбите от националното законодателство, които вече са приели или които приемат в областта, уредена с настоящата директива.3. Държавите-членки следят за това спедиторите, товарачите, първоначалните изпълнители, подизпълнителите и предприятията, които наемат на работа транспортни работници, да се съобразяват със съответните разпоредби на настоящата директива.Член 15Влизане в силаНастоящата директива влиза в сила от деня на публикуването ѝ в Официален вестник на Европейските общности.Член 16АдресатиАдресати на настоящата директива са държавите-членки.Съставено в Брюксел на 11 март 2002 година.За Европейския парламентПредседателP. CoxЗа СъветаПредседателJ. Piqué i Camps[1] ОВ C 43, 17.2.1999 г., стр. 4.[2] ОВ C 138, 18.5.1999 г., стр. 33.[3] Становище на Европейския парламент от 14 април 1999 г. (ОВ C 219, 30.7.1999 г., стр. 235), утвърдено на 6 май 1999 г. (ОВ C 279, 1.10.1999 г., стр. 270), Съвместна позиция на Съвета от 23 март 2001 г. (ОВ C 142, 15.5.2001 г., стр. 24) и Решение на Европейския парламент от 14 юни 2001 г. (все още непубликувано в Официален вестник). Решение на Европейския парламент от 5 февруари 2002 г. и Решение на Съвета от 18 февруари 2002 г.[4] ОВ L 370, 31.12.1985 г., стр. 1.[5] ОВ L 307, 13.12.1993 г., стр. 18. Директива, последно изменена с Директива 2000/34/EО на Европейския парламент и на Съвета (ОВ L 195, 1.8.2000 г., стр. 41).[6] ОВ L 288, 18.10.1991 г., стр. 32.--------------------------------------------------


title: Директива 2008/65/ЕО на Комисията от 27 юни 2008 година за изменение на Директива 91/439/ЕИО относно свидетелствата за управление на моторни превозни средства

text:
               28.6.2008

               BG

               Официален вестник на Европейския съюз

               L 168/36

      ДИРЕКТИВА 2008/65/ЕО НА КОМИСИЯТА

   от 27 юни 2008 година
   за изменение на Директива 91/439/ЕИО относно свидетелствата за управление на моторни превозни средства
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Директива 91/439/ЕИО на Съвета от 29 юли 1991 г. относно свидетелствата за управление на МПС (1), и по-специално член 7а, параграф 2 от нея,
   като има предвид, че:

               (1)

               Необходимо е да се адаптира списъкът от кодове, който е описан в приложения I и Ia към Директива 91/439/ЕИО.

               (2)

               Следва да се промени съдържанието на код 78 на Общността, който ограничава правото за управление на МПС със свидетелства за управление от една категория само до моторните превозни средства с автоматичен предавателен механизъм, за да се отчетат научният и техническият напредък в тази област.

               (3)

               Промяната на определението на код 78 на Общността налага съответна промяна в минималните изисквания за изпитните превозни средства, посочени в приложение II към Директива 91/439/ЕИО.

               (4)

               Минималните изисквания за теоретични и практически изпити, посочени в приложение II към Директива 91/439/ЕИО, следва да се преразгледат, за да се приведат изискванията на изпита в съответствие с изискванията на ежедневното пътно движение, що се отнася до преминаването през тунели, и да се подобри нивото на сигурност на пътя в тази специфична част от пътната инфраструктура.

               (5)

               Сроковете, предвидени в точки 5.2 и 6.2.5 от приложение II към Директива 91/439/ЕИО, се оказаха неподходящи за задоволителното прилагане на необходимите мерки. Следва да се предостави допълнителен период от време.

               (6)

               Поради това Директива 91/439/ЕИО следва да бъде съответно изменена.

               (7)

               Предвидените в настоящата директива мерки са в съответствие със становището на Комитета за свидетелства за управление на МПС,

         ПРИЕ НАСТОЯЩАТА ДИРЕКТИВА:
   Член 1
   Директива 91/439/ЕИО се изменя, както следва:

               1.

               В приложение I, точка 2, относно стр. 4 от свидетелството за управление и в приложение Iа, точка 2, относно стр. 2 от свидетелството за управление, буква а), точка 12, текстът за код 10.02 на Общността се заменя със следния текст:

                           „10.02.

                           Превозни средства без педал за съединителя (или ръчно задействан лост за категория А или А1)“

               2.

               В приложение I, точка 2, относно стр. 4 от свидетелството за управление и в приложение Iа, точка 2, относно стр. 2 от свидетелството за управление, буква а), точка 12, текстът за код 78 на Общността се заменя със следния текст:
               78.   Важи единствено за превозни средства без педал за съединителя (или ръчно задействан лост за категория А или А1)“

               3.

               Приложение II се изменя, както следва:

                           а)

                           Към точка 2.1.3 се добавя следното тире:

                                       „—

                                       безопасно управление при преминаване през тунели“;

                           б)

                           В точка 5.1 вторият и третият параграф се заменят със следното:
                           „Ако кандидатът издържи изпита за проверка на уменията и поведението си на превозно средство без педал за съединителя (или ръчно задействан лост за категории А и А1), това се отбелязва във всяко свидетелство за управление, издадено въз основа на този изпит. Всяко свидетелство за управление, което съдържа това уточнение, е валидно единствено за управление на моторни превозни средства без педал за съединителя (или ръчно задействан лост за категория А или А1).
                           „Превозно средство с автоматична скоростна кутия“ означава превозно средство без педал за съединителя (или ръчно задействан лост за категория А или А1).“

                           в)

                           В точка 5.2 последният параграф се заменя със следния текст:
                           „Изпитните превозни средства за категории B+E, C, C+E, C1, C1+E, D, D+E, D1 и D1+E, които не са в съответствие с минималните горепосочени критерии, но които са били в употреба на или преди датата, посочена в член 3 от Директива 2008/65/ЕО на Комисията (2) могат да продължат да бъдат използвани до 30 септември 2013 г. Изискванията относно превозвания товар от тези превозни средства могат да бъдат приложени от държавите-членки до 30 септември 2013 г.

                           г)

                           Във втория параграф от точка 6.2.5 думите „пет години след влизане в сила на настоящата директива“ се заменят с думите „до 30 септември 2008 г.“.

                           д)

                           В точки 6.3.8, 7.4.8 и 8.3.8 в списъка на обхванатите специални пътни съоръжения се добавя думата „тунели“.

         Член 2
   1.   Държавите-членки въвеждат в сила законовите, поздаконовите и административните разпоредби, необходими, за да се съобразят с настоящата директива, най-късно до 30 септември 2008 г. Те незабавно информират Комисията за това. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 27 юни 2008 година.

            За Комисията

         Antonio TAJANI

            Заместник-председател

      (1)  ОВ L 237, 24.8.1991 г., стр. 1. Директива, последно изменена с Директива 2006/103/ЕО (ОВ L 363, 20.12.2006 г., стр. 344).

      (2)  ОВ L 168, 28.6.2008 г., стр. 36.“


title: Седма директива 96/45/ЕО на Комисията от 2 юли 1996 година относно методите за анализи, необходими за контрола върху състава на козметични продуктиТекст от значение за ЕИП.

text:
Важна правна забележка

|

31996L0045

Официален вестник n° L 213 , 22/08/1996 стр. 0008 - 0015 специално чешко издание глава 13 том 017 стр. 142  - 149 специално испанско издание глава 13 том 017 стр. 142  - 149 специално унгарско издание глава 13 том 017 стр. 142  - 149 специално литвийско издание глава 13 том 017 стр. 142  - 149 LV.ES глава 13 том 017 стр. 142  - 149 MT.ES глава 13 том 017 стр. 142  - 149 PL.ES глава 13 том 017 стр. 142  - 149 SK.ES глава 13 том 017 стр. 142  - 149 специално словенско издание глава 13 том 017 стр. 142  - 149

		19960702Седма директива 96/45/ЕО на Комисиятаот 2 юли 1996 годинаотносно методите за анализи, необходими за контрола върху състава на козметични продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки в областта на козметичните продукти [1], последно изменена с Директива 95/34/ЕО на Комисията [2], и по-специално член 8, параграф 1 от нея,като има предвид, че Директива 76/768/ЕИО на Комисията предвижда официални проверки на козметичните продукти с цел да се установи спазването на условията, предвидени в разпоредбите на Общността относно състава на козметични продукти;като има предвид, че следва да се установят възможно най-бързо всички необходими методи за анализ; като има предвид, че някои методи вече са приети с Директива 80/1335/ЕИО на Комисията [3], изменена с Директиви 87/143/EИО [4], 82/434/EИО [5], изменена с Директива 90/207/EИО [6] и с Директиви на Комисията 83/514/EИО [7], 85/490/EИО [8], 93/73/EИО [9] и 95/32/EО [10];като има предвид, че идентификацията и дозировката в козметични продукти на 2-феноксиетанол, 1-феноксипропан-2-ол, метил-, етил-, пропил-, бутил- и бензил 4-хидроксибензоат представлява седма стъпка;като има предвид, че мерките, предвидени в настоящата директива, са в съответствие със становището на Комитета за адаптиране към техническия прогрес на Директива 76/768/ЕИО,ПРИЕ НАСТОЯЩАТА ДИРЕКТИВА:Член 1Държавите-членки приемат всички необходими мерки, за да гарантират, че по време на официалните проверки на козметични продукти, идентификацията и дозировката на 2-феноксиетанол, 1-феноксипропан-2-ол, метил-, етил-, пропил-, бутил- и бензил 4-хидроксибензоат се извършват съгласно описаните в приложението методи.Член 21. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 30 септември 1997 г. Те незабавно уведомяват Комисията за това.2. Когато държавите-членки приемат тези разпоредби, в тях се съдържа позоваване на настоящата директива или те се придружават от такова позоваване по време на официалното им публикуване. Начинът на това позоваване се определя от държавите-членки.3. Държавите-членки съобщават на Комисията текстовете на основните разпоредби от националните си законодателства, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 2 юли 1996 година.За КомисиятаEmma BoninoЧлен на Комисията[1] ОВ L 262, 27.9.1976 г., стр. 169.[2] ОВ L 167, 18.7.1995 г., стр. 19.[3] ОВ L 383, 31.12.1980 г., стр. 27.[4] ОВ L 57, 27.2.1987 г., стр. 56.[5] ОВ L 185, 30.6.1982 г., стр. 1.[6] ОВ L 108, 28.4.1990 г., стр. 92.[7] ОВ L 291, 24.10.1983 г., стр. 9.[8] ОВ L 295, 7.11.1985 г., стр. 30.[9] ОВ L 231, 14.9.1993 г., стр. 34.[10] ОВ L 178, 28.7.1995 г., стр. 20.--------------------------------------------------19960702ПРИЛОЖЕНИЕИДЕНТИФИКАЦИЯ И ДОЗИРОВКА НА 2-ФЕНОКСИЕТАНОЛ, 1-ФЕНОКСИПРОПАН-2-ОЛ, МЕТИЛ, ЕТИЛ, ПРОПИЛ, БУТИЛ И БЕНЗИЛ 4-ХИДРОКСИБЕНЗОАТ В КОЗМЕТИЧНИТЕ ПРОДУКТИA. ИДЕНТИФИКАЦИЯ1. Предмет и приложно полеТози метод описва TCХ процедура, която, в комбинация с описания в точка Б метод на анализ, позволява идентификацията на 2-феноксиетанол, 1-феноксипропан-2-ол, метил 4-хидроксибензоат, етил 4-хидроксибензоат, пропил 4-хидроксибензоат, бутил 4-хидроксибензоат и бензил 4-хидроксибензоат в козметични продукти.2. Принцип.Консервантите се екстрахират с ацетон от подкислената козметична проба. След филтриране, ацетоновият разтвор се смесва с вода, а в алкална среда мастните киселини се утаяват под формата на калциеви соли. Алкалната смес ацетон/вода се екстрахира с диетилов етер, за да се отстранят липофилните вещества. След подкисляване, консервантите се екстрахират с диетилов етер. Една аликвотна част от екстракта на диетилов етер се поставя върху тънкослойна плака с покритие от силикагел. След проявяване на плаката, получената хроматограма се наблюдава под ултравиолетови светлина и се визуализира с помощта на реактив на Millon.3. Реактиви.3.1. Общи положения.Всички реактиви, които се използват, трябва да бъдат с аналитична чистота. Водата трябва да бъде дестилирана вода или вода най-малко със същата чистота.3.2. Ацетон3.3. Диетилов етер3.4. н-Пентан3.5. Метанол3.6. Оцетна киселина, на кристали3.7. Разтвор на солна киселина, c(HCl) = 4 mol/l3.8. Разтвор на калиев хидроокис, c(KOH) = 4 mol/l3.9. Калциев хлорид дихидрат (CaCl2·2H2O).3.10. Проявяващ реактив: реактив на MillonРеактивът на Millon (Живачен (II) нитрат) е готов разтвор, който се продава в търговската мрежа (Fluka 69820).3.11. 2-Феноксиетанол3.12. 1-Феноксипропан-2-ол3.13. Метил 4-хидроксибензоат (метилпарааминобензоена киселина)3.14. Етил 4-хидроксибензоат (етилпарааминобензоена киселина)3.15. н-Пропил 4-хидроксибензоат (пропилпарааминобензоена киселина)3.16. н-Бутил 4-хидроксибензоат (бутилпарааминобензоена киселина)3.17. Бензил 4-хидроксибензоат (бензилпарааминобензоена киселина)3.18. Еталонни разтвориПригответе 0,1 % (m/V) разтвори на всяка от еталонните субстанции 3.11, 3.12, 3.13, 3.14, 3.15, 3.16 и 3.17 в метанол.3.19. Проявяващ разтворителСмесват се 88 обема от н-пентан (3.4) с 12 обема оцетна киселина на кристали (3.6).4. Апаратура.Обичайно лабораторно оборудване, и:4.1. Водна баня с възможност за поддържане на температура 60 °C4.2. Резервоар за проявяване (но необлицован с филтърна хартия)4.3. Източник на ултравиолетова светлина, 254 nm4.4. Тънкослойни плаки, 20 cm × 20 cm, предварително покрити с 0,25 mm силикагел 60F254, със зона на концентрация (Merck № 11798, Darmstadt, или еквивалентен)4.5. Сушилня с възможност за поддържане на температура до 105 °C4.6. Сешоар за коса с горещ въздух4.7. Вълнен валяк за боядисване, дължина приблизително 10 cm, външен диаметър приблизително 3,5 cm. Дебелината на вълнения слой трябва да бъде от 2 до 3 mm. Вълната се подрязва, ако е необходимо.Вижте забележката в точка 5.24.8. 50 милилитрови стъклени епруветки с винтова капачка4.9. Електрическа нагревателна плоча, с термостатичен температурен контролер. Температурно регулиране: около 80 °C. Горещата плоча се покрива с алуминиева плоча 20 cm × 20 cm и дебелина около 6 mm, за да се получи равномерно разпределение на топлината.5. Процедура.5.1. Приготвяне на пробатаОколо 1 g проба се поставя в 50 милилитрова стъклена епруветка с винтова капачка (4.8). Прибавят се 4 капки разтвор на солна киселина (3.7) и 40 мл ацетон.За изцяло основни козметични продукти, като например тоалетен сапун, трябва да се добавят 20 капки разтвор от солна киселина. Затворете тубата, внимателно подгрейте на температура около 60 °C, за да се улесни екстракцията на консерванта в ацетоновата фаза и се разклаща енергично в продължение на 1 минута.Измерва се pH на разтвора с pH-индикаторна хартия и pH на разтвора се регулира на стойност ≤ 3 при разтвор на солна киселина. Отново се разклаща енергично в продължение на 1 минута.Разтворът се оставя да изстине до стайна температура и се филтрира през филтърна хартия в конична колба. 20 ml от филтрата се прехвърлят в 200 милилитрова конична колба, прибавят се 60 ml вода и се смесват. pH на сместа се регулира приблизително до 10 с калиев хидроокис (3.8), като се използва pH-индикаторна хартия.Прибавя се 1 g калциев хлорид дихидрат (3.9) и се разклаща енергично. Разтворът се филтрира през филтърна хартия в 250 милилитрова сепарираща фуния, съдържаща 75 ml диетилов етер и се разклаща енергично в продължение на 1 минута. Изчаква се фазите да се разделят и водният слой се събира в 200 милилитрова конична колба. pH на разтвора се регулира приблизително до 2 с разтвор на солна киселина, като се използва pH-индикаторна хартия. След това се прибавят 10 ml диетилов етер и се разклаща енергично в продължение на 1 минута. Изчаква се фазите да се разделят и приблизително 2 ml от слоя диетилов етер се прехвърлят в 5 милилитрово шишенце за проба.5.2. Тънкослойна хроматография (TСХ)TCХ плаката (4.4) се поставя върху подгрятата алуминиева плоча (точка 4.9). Нанасят се по 10 μl от стандартните разтвори (точка 3.18) и по 100 μl от разтвора(ите) на пробата (точка 5.1) върху стартовата линия на концентрационната зона на TCХ плаката.При необходимост, може да се използва въздушна струя, за да се улесни изпаряването на разтворителя. TCХ плаката се отделя от подгряващата плоча и се оставя да се охлади до стайна температура. 100 ml от проявяващия разтворител (точка 3.19) се прехвърлят в проявяващия резервоар (точка 4.2).TCХ плаката се поставя веднага в ненаситената камера и се проявява при стайна температура докато фронта на разтворителя достигне до 15 cm от стартовата линия. Плаката се изважда от проявяващата вана и се суши чрез струя горещ въздух или с помощта на сешоар за коса с горещ въздух.Плаката се наблюдава под ултравиолетова светлина (точка 4.3) и местата на петната се отбелязват. Плаката се нагрява за 30 минути в сушилнята (точка 4.5) при 100 °C, за да отстрани излишната оцетна киселина. Консервантите се проявяват върху хроматограмата с реактива на Millon (точка 3.10), като се потапя валяка за боя (точка 4.7) в реактива и след това се търкаля върху TCХ-плаката докато тя се навлажни равномерно.Забележка: Петната могат да се проявят и като внимателно се капне капка от реактива на Millon върху всяко от петната, отбелязани под ултравиолетова светлина.Естерите на 4-хидроксибензоената киселина се появяват като червени петна, а на 2-феноксиетанол и 1-феноксипропан-2-ол като жълти петна. Самата 4-хидроксибензоена киселина, която може да се открие в пробите като консервант или като продукт от разпадането на парааминобензоените киселини, също ще се появи като червено петно. Виж точки 7.3 и 7.4.6. Идентификация.Изчислява се стойността Rf за всяко петно. Сравняват се петната, получени от пробния разтвор с тези от стандартните разтвори по отношение на техните Rf-стойности, тяхното поведение под въздействието на ултравиолетовите лъчи и цвета им след проявяване. Оттам се правят предварителни заключения идентичността на консервантите.При наличието на парааминобензоени киселини, трябва да се проведе процедурата на високоефективна течна хроматография (ВЕТХ), описана в точка Б. Комбинират се резултатите тънкослойната хроматография и от ВЕТХ за потвърждаване на присъствието на 2-феноксиетанол, 1-фенооксипропан-2-ол и парааминобензоените киселини.7. Забележки.7.1. Поради токсичността на реактива на Millon, този реактив се прилага чрез една от описаните процедури. Пръскането не се препоръчва.7.2. Други съединения, съдържащи хидроксилни групи, може също да се оцветят с реактива на Millon. Таблица с цветовете и Rf-стойностите, получени за различни консерванти с помощта на TCХ-процедурата е публикувана в: N. de Kruijf, M. A. H. Rijk, L. A. Pranato-Soetardhi и A. Schouten (1987): Determination of preservatives in cosmetic products I: Thin-layer chromatographic procedure for the identification of preservatives in cosmetic products (J. Chomatography 410, 395-411). (Определяне на консерванти в козметични продукти I: Тънкослойна хроматографска процедура за идентификация на консерванти в козметични продукти).7.3. Rf-стойностите, дадени в таблицата по-долу са индикация за стойностите, които могат да се получат:Съединение | hRf | Цвят |4-хидроксибензоена киселина | 11 | червен |метилпарааминобензоена киселина | 12 | червен |етилпарааминобензоена киселина | 17 | червен |пропилпарааминобензоена киселина | 21 | червен |бутилпарааминобензоена киселина | 26 | червен |бензилпарааминобензоена киселина | 16 | червен |2-Феноксиетанол | 29 | жълт |1-Феноксипропан-2-ол | 50 | жълт |7.4. За 4-хидроксибензоената киселина и за метилпарааминобензоената киселина или за бензилпарааминобензоената киселина и етилпарааминобензоената киселина не се получава никакво разделяне. Идентификацията на тези съединения може да бъде потвърдена чрез използването на ВЕТХ-метода, описан в точка Б и сравняване на получените от проби времена на задържане с тези от стандартни разтвори.Б. ОПРЕДЕЛЯНЕ1. Предмет и приложно полеТози метод описва дозировката на 2-феноксиетанол, 1-феноксипропан-2-ол, метил 4-хидроксибензоат, етил 4-хидроксибензоат, пропил 4-хидроксибензоат, бутил 4-хидроксибензоат и бензил 4-хидроксибензоат в козметични продукти.2. ДефиницияКоличествата консерванти, определени чрез настоящия метод, са изразяват като процент от масата.3. ПринципПробата се подкислява чрез добавяне на сярна киселина и след това се суспендира в смес от етанол и вода. След леко загряване на сместа за втечняване на липидната фаза, за да се улесни количествената екстракция, сместа се филтрира.Консервантите във филтрата се определят чрез обратнофазова ВЕТХ с помощта на изопропил 4-4-хидроксибензоат като вътрешен стандарт.4. Реактиви4.1. Общи положенияВсички реактиви трябва да имат аналитична чистота и да са подходящи за ВЕТХ по целесъобразност. Водата трябва да бъде дестилирана вода или вода най-малко със същата чистота.4.2. Етанол, абсолютен4.3. 2-Феноксиетанол4.4. 1-Феноксипропан-2-ол4.5. Метил 4-хидроксибензоат (метилпарааминобензоена киселина)4.6. Етил 4-хидроксибензоат (етилпарааминобензоена киселина4.7. н-Пропил 4-хидроксибензоат (пропилпарааминобензоена киселина)4.8. Изопропил 4-хидроксибензоат (изопропилпарааминобензоена киселина)4.9. н-Бутил 4-хидроксибензоат (бутилпарааминобензоена киселина4.10. Бензил 4-хидроксибензоат (бензилпарааминобензоена киселина)4.11. Тетрахидрофуран4.12. Метанол4.13. Ацетонитрил4.14. Разтвор на сярна киселина c(H2SO4) = 2 mol/l4.15. Смес етанол/водаСмесват се 9 обема етанол (точка 4.2) и 1 обем вода.4.16. Разтвор на вътрешен стандартПретеглят се с точност около 0,25 g. изопропилпарааминобензоена киселина (точка 4.8), прехвърлят се в 500 милилитрова конична колба, разтваря се и се долива със смес етанол/вода (точка 4.15).4.17. Подвижна фаза: смес тетрахидрофуран/вода/метанол/ацетонитрил.Смесват се 5 обема тетрахидрофуран, 60 обема вода, 10 обема метанол и 25 обема ацетонитрил.4.18. Стабилизиращ разтворВнимателно се претеглят около 0,2 g 2-Феноксиетанол, 0,2 г 1-Феноксипропан-2-ол, 0,05 g. метилпарааминобензоена киселина, 0,05 g. етилпарааминобензоена киселина, 0,05 g. пропилпарааминобензоена киселина, 0,05 g. бутилпарааминобензоена киселина и 0,025 g бензилпарааминобензоена киселина в 100 милилитрова пикнометър, разтворете и допълнете обема със смес етанол/вода.Разтворите остават стабилни до една седмица при съхраняване в хладилник.4.19. Стандартни разтвори на консервантитеОт изходния разтвор (точка 4.18) се прехвърлят съответно 20,00 ml, 10,00 ml, 5,00 ml, 2,00 ml и 1,00 ml в 50 милилитрови пикнометри. Във всеки пикнометър се прибавят по 10,00 ml разтвор на вътрешния стандарт (точкa 4.16) и 1,0 ml разтвор на сярна киселина (точка 4.14) и се долива до марката със смес етанол/вода. Тези разтвори трябва да бъдат непосредствено преди употреба.5. АпаратураСтандартно лабораторно оборудване, и:5.1. Водна баня с възможност за поддържане на температура 60 °C ± 1 °C.5.2. Хроматограф за високоефективна течна хроматография с УВ детектор, дължина на вълната 280 nm.5.3. Аналитична колона:Неръждаема стомана, 25 cm × 4,6 mm вътрешен диаметър (или 12,5 cm × 4,6 mm вътрешен диаметър) облицована с Nucleosil 5C18 или еквивалент (виж точка 10.1)5.4. 100 милилитрови стъклени епруветки с винтова капачка5.5. Стружки карборунд, размер 2 до 4 mm, или еквивалент6. Процедура6.1. Приготвяне на пробата6.1.1. Приготвяне на пробата без добавяне на вътрешен стандартПретегля се с точност около 1 g от пробата в 100 милилитрова стъклена епруветка с винтова капачка. В епруветката се вкарва с пипета 1,0 ml разтвор на сярна киселина (точка 4.14) и 50,0 ml смес етанол/вода (точка 4.15). Прибавя около 1 g стружки карборунд (точка 5.5), епруветката се затваря и се разклаща енергично до получаване на хомогенна суспензия. Разклаща се най-малко една минута. Епруветката се поставя за 5 минути във водна баня (точка 5.1) при 60 °C ± 1 °C, за да се улесни екстракцията на консервантите в етаноловата фаза.Епруветката се охлажда незабавно под струя студена вода и екстракта се поставя в хладилник за един час. Екстрактът се филтрира с филтърна хартия. Около 2 ml от филтрата се прехвърлят в 5 милилитрова стъкленица за проба. Екстрактите се съхраняват в хладилник и ВЕТХ определянето трябва да се извърши до 24 часа.6.1.2. Приготвяне на пробата с добавяне на вътрешен стандарт.В 100 милилитрова стъклена епруветка с винтова капачка се претегля с точност до третия знак след десетичната запетая 1,0 g ± 0,1 g от пробата.С пипета се добавят в епруветката 1,0 ml разтвор на сярна киселина и 40,0 ml смес етанол/вода. Прибавете приблизително 1 g стружки карборунд (точка 5.5) и точно 10,00 ml вътрешен стандартен разтвор. Затворете епруветката и разклатете енергично докато се получи хомогенна суспензия. Разклащайте поне една минута. Епруветката се поставя за 5 минути във водната баня при 60 °C ± 1 °C за улесняване на екстракцията на консервантите в етаноловата фаза.Веднага след това епруветката се охлажда под струя студена вода и екстрактът се поставя в хладилник за един час. Екстрактът се филтрира с помощта на филтърна хартия.Около 2 ml от филтрата се прехвърлят в 5 милилитрова стъкленица за проба (тестов разтвор). Екстрактите се съхраняват в хладилник за един час и се провежда ВЕТХ определяне в рамките на 24 часа.6.2. Високоефективна течна хроматография (ВЕТХ).6.2.1. Хроматографски условия.- подвижна фаза: смес тетрахидрофуран/вода/метанол/ацетонитрил (точка 4.17)- дебит: 1,5 ml/минута- дължина на вълната за откриване: 280 nm6.2.2. Калибриране.Впръскват се по 10 μl от всеки от стандартните разтвори на консерванта (точка 4.19). От така получените хроматограми, се определят съотношенията между височините на пиковете на стандартните разтвори на консерванта и височините на пиковете на разтвора на вътрешен стандарт. За всеки консервант се начертава крива, която да свързва тези съотношения спрямо концентрациите на стандартните разтвори.6.2.3. Дозировка.В хроматографа се впръскват 10 μl от пробния разтвор без вътрешен стандарт (точка 6.1.1) и хроматограмата се записва.Впръскват се 10 μlот стандартния разтвор на консерванта (точка 4.19) и хроматограмата се записва. Получените хроматограми се сравняват.Ако в хроматограмата на екстракта проба (точка 6.1.1) няма нито един пик при същото време на задържане, както изопропилпарааминобензоената киселина (препоръчван вътрешен стандарт), се продължава с впръскване на 10 μl разтвор проба с вътрешен стандарт (точка 6.1.2). Хроматограмата се записва и се измерва височината на пиковете.Ако в хроматограмата на екстракта проба се наблюдава пик с приблизително същото време на задържане както изопропилпарааминобензоената киселина, трябва да се избере друг вътрешен стандарт.Ако един от изследваните консерванти не присъства в хроматограмата на пробата, този консервант може да се използва като алтернативен вътрешен стандарт.Изчисляват се съотношенията на височината на пика на изследваните консерванти спрямо височините на пика на вътрешния стандарт.Уверете се, че за стандартните разтвори, използвани при калибрирането, се е получила линейна зависимост.Уверете се дали получените хроматограми за стандартен разтвор и разтвора на пробата отговарят на следните изисквания:- Разделянето на пиковете на най-лошата разделена двойка трябва да бъде най-малко 0,90. (за дефиниция на пиково разделяне виж фигура 1).+++++ TIFF +++++Фигура 1: Разделяне на пиковетеразделяне на пиковете (p)fp = f/ggАко изискваното разделяне не е постигнато, необходимо е или да се използва по-ефективна колона, или да се нагласи състава на подвижната фаза, докато се постигнат изискванията.- коефициентът на асиметрия As от всички получени пикове ще е в границите от 0,9 до 1,5. (За определение на коефициента на асиметрия на пиковете, виж фигура 2). За да запишете хроматограмата за определяне на коефициента на асиметрия, се препоръчва скорост на графиката най-малко 2 cm/минута.+++++ TIFF +++++Фигура 2: Коефициент на асиметрия на пиковетеКоефициентът на асиметрия нa пнкoвете (As)hAs = b/aabh/10- Трябва да се получи стабилна стартова линия.7. Изчисление.Използва се калибровъчната крива (точка 6.2.2) и съотношенията на височините на пиковете на изследваните консерванти спрямо вътрешния стандарт, за да се изчисли концентрацията на консервантите в разтвора проба. Изчислява се съдържанието на 2-феноксиетанол, 1-феноксипропан-2-ол, метил 4-хидроксибензоат, етил 4-хидроксибензоат, пропил 4-хидроксибензоат, бутил 4-хидроксибензоат и бензил 4-хидроксибензоат, wi, като процент спрямо теглото (% m/m) по следната формулата:% w=bi200 × aкъдето:bi = концентрацията (μg/ml) от консервант i в тестовия разтвор, както е разчетен от калибровъчна крива; иa = масата (g) на изпитваната проба.8. Повторяемост [1]Виж точка 10.5.9. Възпроизводимост [1]Виж точка 10.5.10. Забележки10.1. Неподвижна фаза.Поведението на задържане на разтворените вещества при определяне чрез ВЕТХ зависи в голяма степен от вида, качеството и историята на неподвижната фаза. Може да се знае дали една колона е използваема за разделянето на изследваните консерванти, като получените резултати за стандартни разтвори (виж забележки 6.2.3). Освен предложения материал за колона, може да се използват и Hypersil ODS и Zorbax ODS.Може също да се оптимизира съставът на препоръчваната подвижна фаза с цел получаване на желаното разделяне.10.2. Дължина на вълната за откриванеТест за износоустойчивост върху описания метод показа, че една малка промяна в дължината на вълната за откриване може да има значително въздействие върху резултатите на определянето.Следователно, този параметър трябва да се контролира внимателно по време на анализите.10.3. Интерференции.При условията, описани в този метод, сеелюират и много други съединения, като консерванти и козметични добавки, могат да останат неоткрити. Времената на задържане на голяма част от консервантите, упоменати в приложение VI към Директивата на Съвета за козметични продукти, са дадени в: N. de Kruijf, M. A. H. Rijk, L. A. Pranato-Soetardhi and A. Schouten, (1989). Determination of preservatives in cosmetic products II: High performance liquid chromatographic identification (J. Chromatography 469, 317-398) (Определяне на консерванти в козметични продукти II: Идентификация чрез високоефективна течна хроматография).10.4. За подпомагане и пускане на аналитичната колона може да се използва подходяща предпазна колона.10.5. Методът е изпитан от девет съвместно работещи лаборатории. Били са анализирани три проби. Таблицата по-долу дава за всяка от трите проби средните стойности в % m/m (m), повторяемостта (r) и възпроизводимостта (R) за съдържащите се консерванти:Проба | | 2-Фенокси-етанол | 1-Фенокси-пропан-2-ол | Метилпараабен | Етилпарабен | Пропилпарабен | Бутилпарбен | Бензилпарабен |Витаминен крем | m | 1,124 | | 0,250 | 0,0628 | 0,031 | 0,0906 | |r | 0,016 | | 0,018 | 0,0035 | 0,0028 | 0,0044 | |R | 0,176 | | 0,030 | 0,0068 | 0,0111 | 0,0034 | |Бързо попиващ крем | m | 1,196 | | 0,266 | 0,076 | | | |r | 0,040 | | 0,003 | 0,002 | | | |R | 0,147 | | 0,022 | 0,004 | | | |Масажен крем | m | | 0,806 | | | 0,180 | 0,148 | 0,152 |r | | 0,067 | | | 0,034 | 0,013 | 0,015 |R | | 0,112 | | | 0,078 | 0,012 | 0,016 |[1] ISO 5725.--------------------------------------------------


title: Осма Директива на Съвета от 10 април 1984 година приета на основание член 54, параграф 3, буква ж) от Договора относно одобряването на лицата, натоварени с извършването на задължителни проверки на счетоводни документи

text:
Важна правна забележка

|

31984L0253

Официален вестник n° L 126 , 12/05/1984 стр. 0020 - 0026 специално финландско издание: глава 17 том 1 стр. 0073  специално испанско издание: глава 17 том 1 стр. 0136  специално шведско издание: глава 17 том 1 стр. 0073  специално португалско издание глава 17 том 1 стр. 0136  специално чешко издание глава 17 том 01 стр. 75  - 81 специално испанско издание глава 17 том 01 стр. 75  - 81 специално унгарско издание глава 17 том 01 стр. 75  - 81 специално литвийско издание глава 17 том 01 стр. 75  - 81 LV.ES глава 17 том 01 стр. 75  - 81 MT.ES глава 17 том 01 стр. 75  - 81 PL.ES глава 17 том 01 стр. 75  - 81 SK.ES глава 17 том 01 стр. 75  - 81 специално словенско издание глава 17 том 01 стр. 75  - 81

		19840410Осма Директива на Съветаот 10 април 1984 годинаприета на основание член 54, параграф 3, буква ж) от Договора относно одобряването на лицата, натоварени с извършването на задължителни проверки на счетоводни документи(84/253/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 54, параграф 3, буква ж) от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че съгласно Директива 78/660/ЕИО [4] годишните счетоводни отчети на някои видове дружества трябва да бъдат проверявани от едно или няколко лица, които имат право да извършват такива проверки, като от тях могат да бъдат освободени само дружествата по член 11 от цитираната директива;като има предвид, че цитираната директива е допълнена от Директива 83/349/ЕИО [5] за консолидираните счетоводни отчети;като има предвид, че изискванията за квалификация на лицата, които имат право да извършват задължителни проверки на счетоводни документи, трябва да бъдат хармонизирани; като има предвид, че трябва да се гарантира, че тези лица са независими и честни;като има предвид, че високото равнище на теоретични познания, нужни за задължителните проверки на счетоводни документи и способността тези познания да се прилагат на практика трябва да се гарантират чрез изпит за професионална компетентност;като има предвид, че на държавите-членки трябва да бъде предоставено правомощие да одобряват лицата, които, макар да не отговарят на поставените условия за теоретично обучение, в продължение на дълъг период са извършвали професионална дейност, чрез която са натрупали достатъчно опит в областта на финансите, правото и счетоводството и са издържали успешно изпита за професионална компетентност;като има предвид, че на държавите-членки също трябва да се позволи да приемат преходни разпоредби в полза на лицата, които упражняват тази професия;като има предвид, че държавите-членки ще имат възможност да одобряват както физически лица, така и счетоводни дружества, които могат да бъдат юридически лица или други видове дружества или сдружения;като има предвид, че физическите лица, които извършват задължителни проверки на счетоводни документи от името на такива счетоводни дружества, трябва да отговарят на условията на настоящата директива;като има предвид, че държава-членка ще може да одобрява лица, които извън държавата са получили квалификации, равняващи се на тези, изисквани по настоящата директива;като има предвид, че следва да се позволи на държава-членка, която при приемането на настоящата директива признава категории физически лица, които отговарят на условията на директивата, но чието равнище на положени изпити за професионална компетентност е по-ниско от държавен изпит в университет, да има възможност да продължи да предоставя на такива лица, при определени условия и до последващо съгласуване, одобрение да извършват задължителни проверки на счетоводните документи на дружества и групи от предприятия с ограничени размери, при условие че държавата не е използвала възможностите за освобождаване по директивите на Общността във връзка с консолидираните счетоводни отчети;като има предвид, че настоящата директива не регулира правото на установяване, нито свободата на предоставяне на услуги по отношение на лицата, които отговарят за извършване на задължителните проверки на счетоводните документи;като има предвид, че признаването на одобрението, дадено на гражданите на други държави-членки да извършват такива проверки, ще бъде специално регулирано с директиви за предприемането и извършването на дейност в областта на финансите, икономиката и счетоводството, и за свободата на предоставяне на услуги в тези области,ПРИЕ НАСТОЯЩАТА ДИРЕКТИВА:РАЗДЕЛ IОбхватЧлен 11. Мерките за съгласуване, предвидени в настоящата директива, се прилагат към законовите, подзаконовите и административните разпоредби на държавите-членки по отношение на лицата, натоварени с:а) извършване на задължителни проверки на годишните счетоводни отчети на дружествата, както и проверка за съответствието между годишните доклади за дейността и годишните счетоводни отчети, когато правото на Общността изисква такава проверка;б) извършване на задължителни проверки на консолидираните счетоводни отчети на групите от предприятия и на проверка за съответствието между консолидираните годишни доклади за дейността и консолидираните годишни счетоводни отчети, доколкото правото на Общността изисква такава проверка.2. В зависимост от законодателството на всяка държава-членка лицата по параграф 1 могат да бъдат физически или юридически лица, други видове дружества или сдружения (счетоводни дружества по смисъла на тази директива).РАЗДЕЛ IIПравила за одобряванеЧлен 21. Задължителните проверки на документите по член 1, параграф 1 се извършват само от лица, получили одобрение. Компетентните органи на държавите-членки могат да одобряват само:а) физически лица, които отговарят най-малко на условията по членове от 3 до 19;б) счетоводни дружества, които отговарят най-малко на следните условия:i) физическите лица, които извършват задължителни проверки на документите по член 1 от името на счетоводни дружества, трябва да отговарят най-малко на условията по членове от 3 до 19; държавите-членки могат да предвидят, че тези физически лица също трябва да получат одобрение;ii) мнозинството от правата на глас трябва да се притежават от физически лица или счетоводни дружества, които отговарят най-малко на условията по членове от 3 до 19, с изключение на член 11, параграф 1, буква б); държавите-членки могат да предвидят, че тези физически лица или счетоводни дружества също трябва да получат одобрение. Държавите-членки, които не изискват такова мнозинство към момента на приемането на настоящата директива, не са длъжни да въвеждат такова изискване, при условие че всички акции в счетоводното дружество са поименни и могат да се прехвърлят само със съгласието на дружеството и/или с одобрението на компетентния орган, ако държавата-членка предвижда това;iii) мнозинството от членовете на ръководния или управителния орган на едно счетоводно дружество трябва да бъдат физически лица или счетоводни дружества, които отговарят най-малко на условията по членове от 3 до 19; държавите-членки могат да предвидят, че тези физически лица или счетоводни дружества също трябва да получат одобрение. Ако този орган има не повече от двама членове, един от тях трябва да отговаря на тези условия.Без да се засяга действието на член 14, параграф 2, одобрението, дадено на счетоводно дружество, се оттегля, когато някое от условията по буква б) вече не е налице. Държавите-членки обаче могат да предвидят гратисен период, не по-дълъг от две години, за изпълнение на условията по буква б), ii) и iii).2. Компетентните органи на държавите-членки по смисъла на тази директива могат да бъдат професионални сдружения, при условие че националното право допуска те да дават одобрение в съответствие с настоящата директива.Член 3Компетентните органи на държавите-членки дават одобрение само на лица, които се ползват с добро име и не извършват дейност, несъвместима със задължителната проверка на документите по член 1, параграф 1 според законодателството на съответната държава-членка.Член 4Едно физическо лице може да получи одобрение да извършва задължителни проверки на документите по член 1, параграф 1, само след като е достигнало до равнище приемане в университет, след което е завършило курс на теоретично обучение, преминало е практически стаж и е положило изпит за професионална компетентност на равнище държавен изпит в университет, организиран или признат от държавата.Член 5Изпитът за професионална компетентност по член 4 трябва да гарантира нужното равнище на теоретични познания по предметите, които имат отношение към задължителните проверки на документите по член 1, параграф 1, както и способността за практическо прилагане на тези познания.Поне част от изпита трябва да бъде писмена.Член 6Проверката на теоретичните познания, включена в изпита, трябва да обхваща най-малко следните предмети:(a) - счетоводни проверки,- анализ и критична оценка на годишни счетоводни отчети,- общо счетоводство,- консолидирани счетоводни отчети,- управленско счетоводство,- вътрешен контрол,- стандарти, свързани с изготвянето на годишни и консолидирани счетоводни отчети и с методите за оценка на балансовите позиции и изчисляване на печалбите и загубите,- правни и професионални стандарти, свързани със задължителните проверки на счетоводни документи и с лицата, които извършват такива проверки;б) доколкото те имат отношение към счетоводните проверки:- дружествено право,- правила за несъстоятелността и аналогични производства,- данъчно право,- гражданско и търговско право,- общественоосигурително и трудово право,- информационни и компютърни системи,- икономика на предприятието, обща национална икономика и икономика на финансите,- математика и статистика,- основни принципи на финансовото управление на предприятията.Член 71. Чрез дерогация от членове 5 и 6 една държава-членка може да предвиди, че лице, което е положило университетски или равностоен изпит или има висше образование или равностойна квалификация по един или няколко предмета по член 6, може да бъде освободено от проверката на теоретичните познания по предметите, включени в положения от него изпит или по време на образованието.2. Чрез дерогация от член 5 една държава-членка може да предвиди, че лице, което има висше образование или равностойна квалификация по един или няколко предмета по член 6, може да бъде освободено от проверката на способността за практическо прилагане на теоретичните познания по тези предмети, когато лицето е преминало практически стаж по тях, удостоверен с изпит или диплома, признати от държавата.Член 81. За да се гарантира способността за практическо прилагане на теоретичните познания, тест за която е включен в изпита, обучаваното лице трябва да премине най-малко тригодишен практически стаж, който включва проверка на годишни счетоводни отчети, консолидирани счетоводни отчети или аналогични финансови отчети. Най-малко две трети от този практически стаж трябва да бъде проведен при лице, одобрено според законодателството на държавата-членка в съответствие с тази директива; държавата-членка може да разреши практическият стаж да бъде проведен при лице, одобрено според законодателството на друга държава-членка в съответствие с тази директива.2. Държавите-членки са длъжни да осигурят провеждането на всеки стаж при лица, които дават достатъчни гаранции по отношение на обучението.Член 9Държавите-членки могат да одобрят лица, които да извършват задължителни проверки на документите по член 1, параграф 1, дори и без да отговарят на изискванията по член 4, ако те могат да докажат:а) че в продължение на 15 години са извършвали професионална дейност, която им е позволила да придобият достатъчен опит в областта на финансите, правото и счетоводството и са положили изпита за професионална компетентност по член 4; илиб) че в продължение на седем години са извършвали професионална дейност в тези области, като наред с това са преминали практическия стаж по член 8 и са положили изпита за професионална компетентност по член 4.Член 101. Държавите-членки могат да приспаднат сроковете на теоретично обучение в областите по член 6 от годините на професионална дейност по член 9, ако това обучение е доказано с изпит, признат от държавата. Продължителността на обучението трябва да бъде най-малко една година, като срокът на професионална дейност не може да се съкрати чрез обучението с повече от четири години.2. Срокът на професионална дейност, както и практическият стаж, не трябва да бъдат по-кратки от програмата за теоретично обучение и практическия стаж, изисквани по член 4.Член 111. Компетентните органи на една държава-членка могат да одобрят лицата, които са придобили цялата си квалификация или част от нея в друга държава, при условие че те отговарят на следните две условия:а) компетентните органи да приемат квалификацията им за равностойна на изискваната от законодателството на държавата-членка в съответствие с тази директива; иб) лицата да представят доказателства за юридическите познания, които се изискват в тази държава-членка за целите на задължителните проверки на документите по член 1, параграф 1. Компетентните органи на тази държава-членка обаче не са длъжни да изискват такива доказателства, когато приемат за достатъчни юридическите познания, придобити в друга държава.2. Прилага се член 3.Член 121. Една държава-членка може да приеме за одобрени в съответствие с тази директива онези лица, които упражняват професията и са получили одобрение с административен акт на компетентните органи на държавата-членка преди прилагането на разпоредбите по член 30, параграф 2.2. Приемането на едно физическо лице в признато от държавата професионално сдружение, когато според законодателството на тази държава членството в такова сдружение дава право да се извършват задължителни проверки на документите по член 1, параграф 1, може да се смята за одобрение с административен акт по смисъла на параграф 1 от настоящия член.Член 13До прилагането на разпоредбите по член 30, параграф 2, една държава-членка може да приема за одобрени в съответствие с тази директива лицата, които упражняват професията и не са одобрени с административен акт на компетентните органи, но въпреки това имат същата квалификация в тази държава-членка както лицата, одобрени с такива актове, и към датата на одобрението извършват задължителни проверки на документите по член 1, параграф 1, от името на лица, получили одобрение.Член 141. Една държава-членка може да приема за одобрени в съответствие с тази директива онези счетоводни дружества, които са одобрени с административен акт на компетентните органи на тази държава-членка преди прилагането на разпоредбите, посочени в член 30, параграф 2.2. Условията по член 2, параграф 1, буква б) ii) и iii), трябва да бъдат изпълнени най-късно в края на период, който не може да бъде по-дълъг от пет години от датата на прилагане на разпоредбите по член 30, параграф 2.3. Физическите лица, които до прилагането на разпоредбите по член 30, параграф 2, са извършвали задължителни проверки на документите по член 1, параграф 1, от името на счетоводно дружество, след тази дата могат да получат разрешение да продължат дейността си, дори и ако не отговарят на всички условия, поставени в тази директива.Член 15До изтичането на една година, след като започне прилагането на разпоредбите по член 30, параграф 2, лицата, които упражняват професията и не са одобрени с административен акт, но въпреки това са квалифицирани в една държава-членка да извършват задължителни проверки на документите по член 1, параграф 1, и наистина са извършвали такава дейност до тази дата, могат да получат одобрение от тази държава-членка в съответствие с настоящата директива.Член 16До изтичането на една година, след като започне прилагането на разпоредбите по член 30, параграф 2, държавите-членки могат да прилагат преходни мерки по отношение на лицата, които упражняват професията и след тази дата запазват правото да проверяват годишните счетоводни документи на някои видове дружества, неподлежащи на задължителни проверки, но няма да могат да извършват такива проверки след въвеждането на новите задължителни проверки, освен ако бъдат приети специални актове в тяхна полза.Член 17В случаите по член 15 и член 16 се прилага член 3.Член 181. В шестгодишен срок, след като започне прилагането на разпоредбите по член 30, параграф 2, държавите-членки могат да прилагат преходни мерки по отношение на лицата, които вече преминават професионално обучение или практически стаж през периода на прилагане на тези разпоредби, ако при завършването на обучението си тези лица не биха отговаряли на условията на тази директива и поради това не биха имали възможност да извършват задължителни проверки на документите по член 1, параграф 1, за които са били обучавани.2. Прилага се член 3.Член 19Никое от лицата, които упражняват професията и са посочени в членове 15 и 16 или от лицата по член 18 не може да бъде одобрено, без да се спазят изискванията на член 4, освен ако компетентните органи приемат, че то е способно да извършва задължителни проверки на документите по член 1, параграф 1, и има квалификация, равностойна на квалификацията на лицата, получили одобрение в съответствие с член 4.Член 20Държава-членка, която не използва възможността по член 51, параграф 2 на Директива 78/660/ЕИО и в която според националното право към момента на приемане на настоящата директива няколко категории физически лица могат да извършват задължителни проверки на документите по член 1, параграф 1, буква а) от настоящата директива, може до извършването на по-нататъшно съгласуване във връзка със задължителните проверки изрично да одобри за извършване на проверките на документите по член 1, параграф 1, буква а) на дружество, което не нахвърля праговете по два от трите критерия по член 27 от Директива 78/660/ЕИО, физически лица, които действат от свое име и:а) отговарят на условията по членове от 3 до 19 на настоящата директива, с изключение на това, че равнището на изпита за професионална компетентност може да бъде по-ниско от изискваното според член 4; иб) вече са извършвали задължителни проверки на съответното дружество преди то да е превишило праговете по два от трите критерия, установени в член 11 от Директива 78/660/ЕИО.Ако едно дружество съставлява част от група от предприятия, която трябва да бъде консолидирана и надвишава праговете по два от трите критерия, установени в член 27 на Директива 78/660/ЕИО, тези лица не могат да извършват задължителна проверка на документите по член 1, параграф 1, буква а) на настоящата директива по отношение на това дружество.Член 21Държава-членка, която не използва възможността по член 6, параграф 1 от Директива 83/349/ЕИО и в която според националното законодателство към момента на приемане на настоящата директива няколко категории физически лица могат да извършват задължителни проверки на документите по член 1, параграф 1, буква б) на настоящата директива, може до извършването на по-нататъшно съгласуване на задължителните проверки на счетоводни документи специално да одобри за извършване на задължителни проверки на документите по член 1, параграф 1, буква б) лице, получило одобрение в съответствие с член 20 на настоящата директива, ако на датата, отбелязана върху баланса на дружеството-майка от последния годишен счетоводен отчет групата от предприятия, които ще бъдат консолидирани, не надхвърля общо праговете по два от трите критерия, установени в член 27 на Директива 78/660/ЕИО, и при условие че това лице е упълномощено да извършва задължителни проверки на документите по член 1, параграф 1, буква а) на настоящата директива на всички предприятия, включени в консолидирания отчет.Член 22Държава-членка, която се възползва от член 20, може да разреши практическият стаж на съответните лица по член 8 да бъде завършен при лице, което е получило одобрение според законодателството на тази държава-членка да извършва задължителните проверки по член 20.РАЗДЕЛ IIIПрофесионална добросъвестност и независимостЧлен 23Държавите-членки задължително предвиждат изискване, че лицата, получили одобрение да извършват задължителни проверки на документите по член 1, параграф 1, са длъжни да ги извършват с професионална добросъвестност.Член 24Държавите-членки задължително предвиждат, че тези лица нямат право да извършват изискваните от тях задължителни проверки, ако не са независими в съответствие със законодателството на държавата-членка, която изисква проверката.Член 25Членове 23 и 24 се прилагат и към физическите лица, които отговарят на условията по членове от 3 до 19 и извършват задължителни проверки на документите по член 1, параграф 1, от името на фирма на проверители.Член 26Държавите-членки са длъжни да гарантират налагането на подходящи санкции на одобрените лица, когато те не извършват проверките в съответствие с членове 23, 24 и 25.Член 27Държавите-членки са длъжни да гарантират, че съдружниците и акционерите на одобрени счетоводни дружества и членовете на ръководните, управителните и надзорните органи на тези фирми, които лично не отговарят на условията по членове от 3 до 19 в една държава-членка, няма се намесват в извършването на проверките по начин, поставящ под заплаха независимостта на физическите лица, които проверяват документите по член 1, параграф 1 от името на тези счетоводни дружества.РАЗДЕЛ IVПубличностЧлен 281. Държавите-членки са длъжни да осигурят достъпа на обществеността до имената и адресите на всички физически лица и счетоводни дружества, одобрени от тях да извършват задължителни проверки на документите по член 1, параграф 1.2. Наред с това на обществеността трябва да бъде даден достъп до следните данни за всяка одобрено счетоводно дружество:а) имена и адреси на физическите лица по член 2, параграф 1, буква б) i);б) имена и адреси на съдружниците или акционерите на счетоводното дружество;в) имена и адреси на членовете на ръководния или управителния орган на счетоводното дружество.3. Когато на едно физическо лице бъде разрешено да извършва задължителни проверки на документите по член 1, параграф 1 на дружество съгласно условията, посочени в членове 20, 21 и 22, се прилага параграф 1 от настоящия член. Независимо от това се посочват правно-организационната форма на дружеството, фирмата или групите от предприятия, по отношение на които е разрешена такава проверка.РАЗДЕЛ VЗаключителни разпоредбиЧлен 29Комитетът за връзка, създаден в съответствие с член 52 от Директива 78/660/ЕИО:а) улеснява, без да се засяга действието на членове 169 и 170 от Договора, хармонизираното прилагане на настоящата директива чрез редовни заседания, на които, между другото, се обсъждат практическите проблеми във връзка с нейното прилагане;б) при нужда дава съвети на Комисията за изменяне или допълване на настоящата директива.Член 301. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1988 година. Те незабавно информират Комисията за това.2. Държавите-членки могат да предвидят, че разпоредбите по параграф 1 няма да се прилагат до 1 януари 1990 година.3. Държавите-членки съобщават на Комисията текстовете на основните разпоредби от националното си законодателство, които приемат в областта, уредена с настоящата директива.4. Държавите-членки съобщават на Комисията списъка с изпитите, организирани или признати в съответствие с член 4.Член 31Адресати на настоящата директива са държавите-членки.Съставено в Брюксел на 10 април 1984 година.За СъветаПредседателC. Cheysson[1] ОВ C 112, 13.5.1978 г., стр. 6, ОВ C 317, 18.12.1975 г., стр. 6.[2] ОВ C 140, 5.6.1979 г., стр. 154.[3] ОВ C 171, 9.7.1979 г., стр. 30.[4] ОВ L 222, 14.8.1978 г., стр. 11.[5] ОВ L 193, 18.7.1983 г., стр. 1.--------------------------------------------------